钦定古今图书集成/理学汇编/学行典/第078卷 > 明敖英慎言集训 > 《戒轻诺之言》
## 钦定古今图书集成/理学汇编/学行典/第078卷 > 明敖英慎言集训 > 《戒轻诺之言》

《老子》曰：“轻诺者必寡信。”

子路无宿诺。

颜师古曰：“灌夫一言许人必信之也。”

吕大临曰：“张天祺重然诺一言之欺以为己病，　有
求而不许，始虽咈人之意而终不害乎信，诺人而不
践，始虽不咈人意而终害乎信。”

胡文定公未尝苟为“唯诺”，以祈人之悦。

薛文清公曰：“凡与人言，即当思其事之可否，可则诺，
不可则无诺。若不思可否，而轻诺之事或不可行，则
必不能践言矣。”　一言不可轻许人。